দ্য স্লিপিং ডিকশনারি
দ্য স্লিপিং ডিকশনারি (ইংরেজি: The Sleeping Dictionary) হল ২০০৩ সালে মুক্তিপ্রাপ্ত একটি মার্কিন রোম্যান্টিক ড্রামা চলচ্চিত্র। ছবির কাহিনিকার ও পরিচালক ছিলেন গাই জেনকিন এবং এটিতে মুখ্য চরিত্রে অভিনয় করেন হিউজ ড্যান্সি, জেসিকা অ্যালবা, ব্রেন্ডা বেথিন, এমিলি মর্টিমার ও বব হসকিনস। ছবিটির বিষয়বস্তু ১৯৩০-এর দশকে ব্রিটিশ ঔপনিবেশিক সরকারের অন্তর্ভুক্ত হতে চলা সারাওয়াকে প্রেরিত এক তরুণ ইংরেজের অভিজ্ঞতা। সেখানে কয়েকটি গোঁড়ামিমুক্ত স্থানীয় প্রথার সঙ্গে তাঁর পরিচয় ঘটে এবং এক স্থানীয় সুন্দরী যুবতীর সঙ্গে তাঁর প্রণয়সম্পর্ক গড়ে ওঠে। সেই সম্পর্ক নিয়ে তাঁকে কয়েকটি কঠিন সিদ্ধান্তও নিতে হয়। দ্য স্লিপিং ডিকশনারি ছবির শ্যুটিং হয় মালয়েশিয়ার সারাওয়াকে।